Празници на здравословното хранене и пролетта организират малките славейковци – Арда нюз
Празници на здравословното хранене и пролетта организират малките славейковци
28/04/2017 Арда нюз Без категория, Водещи, Общество	Сцената в двора на СУ „Петко Рачов Славейков“ вчера и днес се превърна в място за изява на малчуганите от групите за целодневно обучение на втори и трети клас в „училището за шампиони“.
В четвъртък на обяд вторите учителки на всички трети класове поведоха представителните отбори от по пет човека, за да представят своята визия за здравословното хранене.
Лекторът-водещ излезе на сцената и призова всички да отбележат седмицата на начина, по който трябва да се храним, за да бъдем в добра форма и състояние. След теоретичната част стартира състезанието между класовете. По регламент петимата участници от всяка паралелка трябваше в рамките на 10 минути да подготвят два вида здравословни храни – плодова и зеленчукова салата. Критериите за оценка са време за приготвяне, вкусови качества и външен вид, а журито в състав директора Милко Багдасаров, заместник-директора за начален етап Маргарита Демирева и ръководителката на „Ръка за помощ“ Снежана Сиракова се затрудни максимално да определи победители. В крайна сметка по посочените критерии на първо място бе класиран отборът на 3″ж“ клас, на второ – 3 „а“ и на трето – 3 „е“ клас.
В петък преди дългия тридневен уикенд децата от вторите класове спретнаха изключително красиво пролетно тържество под надслов „Вълшебства от цветя“. Малчуганите от групите за целодневно обучение се изявиха по избрани от тях самите и учителките им начини – някои танцуваха, други пяха песни на различни езици, народната песен „Рипни, калинке“ прозвуча в съвременен рап вариант, множество пролетни гатанки занимаха успешно малките главички, а стихотворенията създадоха настроение с артистизма на участниците.
Голяма кошница с цветя и бонбони получи от учениците си като пролетен подарък директорът Милко Багдасаров. Той се обърна към децата с думите: „Много сте красиви… Ако има нещо по-красиво от пролетта и цветята, то това сте вие!“
Прекрасният празник е подготвян от второкласниците в продължение на цял месец и отлаган заради лошото време, но пък бе проведен пред множество родители, учители и гости на училището.
В ход е пролетно освежаване в АрдиноТихомирова награди отличилите се деца в конкурса, посветен на Джими
юни 2017 май 2017 април 2017 март 2017 февруари 2017 януари 2017 декември 2016 ноември 2016 октомври 2016 септември 2016 август 2016 юли 2016 юни 2016 май 2016 април 2016 март 2016 февруари 2016 януари 2016 декември 2015 ноември 2015 октомври 2015 септември 2015 август 2015 юли 2015 юни 2015 май 2015 април 2015 март 2015 февруари 2015 януари 2015 декември 2014 ноември 2014 октомври 2014 септември 2014 август 2014 юли 2014 юни 2014 май 2014 април 2014 март 2014 февруари 2014 януари 2014 декември 2013 ноември 2013 октомври 2013 септември 2013 август 2013 юли 2013 юни 2013 май 2013 април 2013 март 2013 февруари 2013 януари 2013 декември 2012 ноември 2012 октомври 2012 септември 2012 август 2012 юли 2012 юни 2012 май 2012 април 2012 март 2012 февруари 2012 януари 2012 декември 2011 ноември 2011 октомври 2011 септември 2011 август 2011 юли 2011 юни 2011 май 2011 април 2011 март 2011 февруари 2011 януари 2011 декември 2010 ноември 2010 Избори 2017
Всички права са запазени Арда нюз
| За контакти: by Кърджали, бул. „България“ 51, 0361/61377, e-mail: ardapress@abv.bg.	| Регламент Избори 2017 .	Do NOT follow this link or you will be banned from the site!